
VENDIM
Nr. 84, datë 6.2.2026

PËR SHPALLJEN E DISA ZONAVE ME PËRPARËSI ZHVILLIMIN E EKONOMISË MALORE NË BASHKINË VORË

Në mbështetje të nenit 100 të Kushtetutës dhe të pikës 1, të nenit 4, të ligjit nr. 20/2025, “Për paketën e maleve”, me propozimin e ministrit të Shtetit për Pushtetin Vendor, Këshilli i Ministrave
 
VENDOSI:

1. Shpalljen “Zonë me përparësi zhvillimin e ekonomisë malore” në territorin e Bashkisë Vorë të zonave, si më poshtë vijon:
a) Zonat nr. 1 dhe nr. 2, fshati Gërdec, Njësia Administrative Vorë, me sipërfaqe, përkatësisht, 13.92 (trembëdhjetë pikë nëntëdhjetë e dy) ha dhe 34.04 (tridhjetë e katër pikë zero katër) ha, sipas hartës në sistemin KRGJSH, të paraqitur mbi ortofoto;
b) Zona nr. 3, fshati Marikaj, njësia administrative Vorë, me sipërfaqe 32.84 (tridhjetë e dy pikë tetëdhjetë e katër) ha, sipas hartës në sistemin KRGJSH, të paraqitur mbi ortofoto;
c) Zona nr. 4, fshati Kuç, Njësia Administrative Vorë, me sipërfaqe 21.29 (njëzet e një pikë njëzet e nëntë) ha, sipas hartës në sistemin KRGJSH, të paraqitur mbi ortofoto;
ç) Zona nr. 5, fshati Palaq, Njësia Administrative Prezë, me sipërfaqe 3.27 (tre pikë njëzet e shtatë) ha, sipas hartës në sistemin KRGJSH, të paraqitur mbi ortofoto;
d) Zonat nr. 6 dhe nr. 7, fshati Prezë, Njësia Administrative Prezë, me sipërfaqe, përkatësisht, 8.99 (tetë pikë nëntëdhjetë e nëntë) ha dhe 11.95 (njëmbëdhjetë pikë nëntëdhjetë e pesë) ha, sipas hartës në sistemin KRGJSH, të paraqitur mbi ortofoto.
2. Shtrirja, kufijtë dhe pikat e hyrjes e të daljes së këtyre zonave përcaktohen në hartën treguese, sipas sistemit KRGJSH, që i bashkëlidhet këtij vendimi. 
3. Llojet e aktiviteteve që do të zhvillohen në këtë zonë janë: 
a) të zhvillimit ekonomik;
b) të zhvillimit industrial;
c) të zhvillimit turistik.
4. Ngarkohen Ministria e Ekonomisë dhe Inovacionit, Agjencia Shtetërore e Kadastrës dhe Bashkia Vorë për zbatimin e këtij vendimi. 
[bookmark: _GoBack]Ky vendim hyn në fuqi pas botimit në Fletoren Zyrtare.

KRYEMINISTËR 
Edi Rama

